kardosdrur/scandi-wiki huggingface dataset:
Tissot

Tissot er en schweizisk urproducent grundlagt af Charles-Félicien Tissot & Charles-Emile Tissot i 1853. Tissots ure er lige siden da blevet fremstillet i byen Le Locle i kantonen Neuenburg.

Virksomheden benytter i dag urværker fremstillet af sin schweiziske søstervirksomhed ETA SA, der er grundlagt i 1793.

I 1929 blev Tissot slået sammen med den ligeledes schweiziske urproducent Omega i Société Suisse pour l'Industrie Horlogère SA, der i 1983 sammen med Allgemeine Schweizerische Uhren AG dannede Swatch Group.

Officiel tidtager 
Tissot har været officiel tidtager for et væld af store sportsgrene, herunder MotoGP, IIHF Ice Hockey, Cykling, Den Internationale Basketball Association (FIBA) i Fægtning VM, og andre, i mange år, og at være det officielle tidtager betyder, at Tissot har privilegium og ansvar faktisk timing hver af disse sportsgrene.

Tissot var også officiel sponsor og tidstager for VM i Cykling 2011 i København, hvor UCI var løbsarrangøren.

Tour de France 
I 2016 vil Tissot være officiel tidstager for Tour de France. Tissot har tidligere i perioden 1988 til 1992 også være officiel tidstager for Tour de France.

Galleri

Serier 
 Racing Touch
 Sailing T-Touch
 SeaTouch
 T-Touch Expert
 T-Touch Expert Solar
 T-Touch
 T-Touch II
 T-Race MotoGP
 T-Race
 T-Navigator 3000
 T-Sport
 T-One
 Quadrato
 TXL & TXS
 PRS 516
 PRS 200
 PRC 200 Chronograph
 PRC 200
 PRC 100
 PR 100
 PR 50
 Bascule
 Six-T
 T-Wave
 Ice-T
 Equi-T
 Diver Seastar Automatic 1000
 Seastar 660
 Seastar 7
 Seastar 2
 Bellflhour
 Flower Power
 V8
 Cocktail
 Le Locle
 Heritage
 T-Lord
 Stylist BB
 High-T
 Visodate

Eksterne kilder/henvisninger 

 Officiel hjemmeside
 Estelle Fallet, The story of a watch company, Chaumont 2007,

Noter 

Armbåndsursproducenter fra Schweiz
Etableret i 1853
Urmærker
Store sibiriske ismarch

Den store sibiriske ismarch (ru: Великий Сибирский Ледяной поход) er betegnelsen for den retræte, som Vladimir Kappels hvide hærenheder under den russiske borgerkrig foretog i januar-februar 1920. 

Efter at Admiral Koltjaks hær opgav Tomsk og Omsk og flygtede mod øst langs den transsibiriske jernbane, gjorde den ophold ved Bajkalsøens bredder nær Irkutsk. Med den røde hær lige i hælene måtte den hvide hær flygte sydover mod Kina over den frosne Bajkalsø i hårdt frostvejr. Omkring 30.000 soldater, deres familier og løsøre, såvel som zarens guld, kom over søen til Transbajkal.

Med den arktiske vind blæsende uhindret over søen, frøs mange ihjel. Ligene forblev på den frosne sø til forårets komme, hvor de forsvandt ned i søens kilometerdybe vand.

Referencer 
 Summer in Siberia. On The Shores Of Lake Baikal And Siberian Wildflowers. By Rowena Hilton 
 Siberia by Nikolai V. Shokhirev  

Rusland i 1900-tallet
Borgerkrige
Erlang (programmeringssprog)

Erlang er et funktionelt programmeringssprog, som er udviklet af en gruppe i det svenske teleselskab Ericsson, med Joe Armstrong som leder, og anvendes blandt andet i digitale telerelæer og opfylder krav om samtidighed og stabilitet.

Sproget er opkaldt efter den danske matematiker Agner Krarup Erlang.

Programmeringssprog
Erlang

Denne artikel omhandler måleenheden Erlang.
For programmeringssproget med samme navn, se Erlang (programmeringssprog).
For matematikeren som gav navn til enheden, se Agner Krarup Erlang.

Erlang er en dimensionsløs enhed som anvendes til måling af trafiktæthed i telefonsystemer og angiver det gennemsnitlige antal telefonsamtaler i nettet. 1 Erlang svarer til at én telefonledning er permanent belagt. En erlang er 3600 sekunders telefonsamtale i løbet af en time – altså en samtale som varer en hel time, to samtaler på 30 minuter, et cetera. Måleenheden er opkaldt efter den danske matematiker Agner Krarup Erlang (1878-1929), kendt for sin matematiske analyse af belastningen på telefonnet.

Telekommunikation
HTX Skjern

Gymnasiet HTX Skjern er en uddannelsesinstitution i Skjern og er sammen med Skjern Tekniske Skole, VUC Ringkøbing-Skjern, Kompetencegruppen og SprogcenterSyd en del af Uddannelsescenter Ringkøbing-Skjern.

Der er på nuværende tidspunkt 25 lærere og 260 elever.

Gymnasiet HTX Skjern udbyder følgende studieretninger
 Naturvidenskabelig linje
 Teknologisk linje
 Bioteknologisk linje
 Kommunikations linje

Eksterne henvisninger 
 Gymnasiet HTX Skjern

Skjern
Tekniske gymnasier i Danmark
Illuminati

Illuminati henviser til flere artikler:

 Illuminati (Bayern) – hemmeligt selskab dannet i 1776 af Adam Weishaupt.
 Illuminati (konspirationsteorier) – nyere konspirationsteorier om det hemmelige selskab Illuminati.
Søderåsen

Söderåsen (på dansk Sønder Ås  ) er en horst og nationalpark i det nordvestlige Skåne i kommunerne Bjuv, Klippen, Svalöv/Svalev og Åstorp/Aastrup. På åsen findes Skånes højeste punkt på 212 moh. Højderyggen strækker sig fra Röstånga/Røstange i sydøst til Åstorp/Aastrup i nordvest. Skånes højest beliggende kirkeby Stenestad/Stenested med Stenestad Parken er placeret på højderyggen, 180 moh.

Geologi 
Söderåsen er en horst, ligesom Bornholm. Åsen danner i lighed med de andre skånske åse en geologisk grænse, som kaldes Tornquistzonen. Åsen blev formentlig dannet for omkring 150 millioner år siden. Klipperne i området består hovedsageligt af gnejs og gnejsgranit, men også amfibolit, diabas og basalt findes, hvilket tyder på, at der har forekommet vulkansk aktivitet. Söderåsens danner også grænse mellem nåleskovsbæltet og løvskovsbæltet i Skandinavien. Gran bliver gradvist det mest fremherskende træ nord for åsen.

Nationalparken 

Söderåsens nationalpark etableredes i 2001 i Klippans  og Svalövs kommuner. Nationalparken går fra Skäralidskløft i nord til Nackarpsdalen i syd. Området var allerede beskyttet inden oprettelsen af nationalparken. Parken har flere vandrestier, og er en populær destination.

Skäralidkløften, med udsigtspunktet Kopparhatten, er en del af Sveriges største sammenhængende løvskovsområde med store indslag af bøg og eg. Længst inde i Nackarpsdalen er den cirkelrunde Odensjön () omgivet af 30 m høje stejle klipper.

Lige nord for nationalparken er vandreområdet Klåveröd.

Den skånske vandrerute Skåneleden følger den sydlige højderyg hele vejen fra Åstorp til Röstånga.

Se også
Kullen
Hallandsåsen
Romeleåsen
Jyske Ås (i Jylland)

Eksterne henvisninger 

Officiell hjemmeside 
Söderåsens nationalpark
Naturvårdsverket om Søderåsen 

 
Horste i Tornquistzonen
Illuminati (konspirationsteorier)

Illuminati var et hemmeligt selskab, der i nyere tid har dannet baggrund for flere konspirationsteorier. Illuminati blev oprindeligt dannet i 1776 og officielt opløst i 1784. På grund af usikkerheden omkring det egentlige formål med selskabet, dannedes der sig snart rygter om, at selskabet aldrig var forsvundet og stadig havde stor indflydelse på eftertiden. 

I 1880'erne dannedes to selskaber, der begge kaldte sig Illuminati. Det ene i Paris, det andet i München. Det tyske selskab blev senere til den tyske del af det teosofiske selskab. Adam Weishaupt og det oprindelige Illuminati blev også inkluderet i mytologien, der blev opbygget af de mange okkulte selskaber, der opstod i kølvandet på den spiritistiske modedille, der florerede i slutningen af 1800-tallet og i begyndelsen af 1900-tallet. 

I USA i 1950'erne opstod idéen om, at Illuminati havde infiltreret verdens regeringer og økonomi, og at de stod bag kulisserne ved alle større hændelser . I starten var det kun enkelte dedikerede personer, som prøvede at formidle denne teori ved hjælp af kassettebånd og hjemmelavede nyhedsbreve. 

Men i kølvandet på 1960'ernes ungdomsoprør og hippietiden, hvor blandingen af psykedeliske stoffer og alternative livsformer skabte grobund for konspirationsteorier og new age livssyn, blev idéen udbredt til en større gruppe. Ikke mindst i 1975 ved fremkomsten af Illuminatus!-trilogien af Robert Anton Wilson og Robert Shea, der beskriver samtlige konspirationsteorier og fører dem alle tilbage til det hemmelige selskab Illuminati (se f.eks. Celines love). Bogen er en roman og lægger ikke skjul på at indholdet er opdigtet, men har alligevel formået at videreføre de teorier den egentlig gør grin med. 

Med fremkomsten af new age fænomenet, og dens søgen i alle slags eksotiske trossystemer, videreførtes mange af de tanker som hippietiden havde, heriblandt Illuminati-teorierne .

Se også 
 Illuminati (Bayern)

Referencer 

 illuminatiofficial.org

Illuminati
Konspirationsteorier
Pseudohistorie
Etableret i 1776
Ophørt i 1784
Cristo Redentor

Cristo Redentor (portugisisk: Kristus frelseren) er navnet på den meget kendte kristusstatue som står på det 710 meter høje bjerg Corcovado, og som ser ud over den enorme by Rio de Janeiro i Brasilien. Den er ikke alene et kristent symbol, men også et vartegn for både Rio de Janeiro og Brasilien. Statuen er 38 meter høj og vejer 1145 ton.

Baggrund 
I midten af 1850'erne opstod ideen om statuen, da den katolske præst Pedro Maria Boss søgte om finansiering fra prinsesse Isabella til bygning af et stort religiøst monument. Ansøgningen blev dog afslået af staten i 1889, da Brasilien på denne tid gennemgik en sekulariseringsproces som adskilte stat og kirke.

Et nyt forslag til oprettelse af et stort landmærke i form af en statue fremkom i 1921 fra Rio de Janieros ærkebispedømme. Der blev organiseret en Semana do Monumento (Monumentugen) for at indsamle donationer. Forskellige forslag til udformning fremkom, blandt andet det kristne kors, en statue af Jesus med en jordglobe i hånden samt en piedestal som skulle symbolisere verden. Til sidst faldt valget på en kristusstatue med frelseren som står med åbne arme for at vise sin kærlighed til menneskene.

Monumentet er til del bygget af Skånska Cement og cement i fundamentet kommer fra Limhamn, Malmö. Yderlaget er fedtsten. 

Statuen blev indviet den 12. oktober 1931.

Pave Johannes Paul 2. besøgte stedet den 2. juli 1980.

Kilder og henvisninger 

Rio de Janeiro
Verdens syv nye underværker
Skulpturer
Bygninger, konstruktioner og anlæg i Brasilien
Skåneleden

Skåneleden er en vandresti, der løber gennem Skåne i Sverige.  Den er inddelt i fem delstrækninger, der tilsammen er på over 1.000 kilometer og løber gennem 29 kommuner.  Allerede i 1973 blev det besluttet at skabe en skånsk vandrerute. I 1978 blev de første afsnit af Skåneleden taget i brug.  Skåneleden er også en del af den cirka 5.000 kilometer lange Nordsøvandreruten, der passerer Sverige, Norge, Danmark, Tyskland, Holland, England og Skotland.

Stien er markeret med orange farve.  Vandring på Skåneleden er meget varieret.  Der er omkring 80 faste bivuakker til overnatning undervejs.

Delstrækninger 
 Kust-kustleden: 367 km (underopdelt i to, øst og vest) – strækker sig fra Sölvesborg i øst til Ängelholm i vest.
 Nord-sydleden: 328 km (underopdelt i to, nord og syd) – strækker sig fra Hårsjö (vest for Vittsjö) i nord til Trelleborg i syd.  På den sydlige etape kommer man gennem Dalby Söderskog Nationalpark, som er Skånes ældste og mindste nationalpark.
 Ås-åsleden: 162 km – strækker sig fra Åstorp til Brösarp. Stien løber blandt andet gennem nationalparken Söderåsen, som er den største i Skåne.
 Österlenleden: 188 km – starter og slutter i Ystad.  Mellem Simrishamn og Kivik passerer man Stenshuvuds nationalpark.  Ved Kåseberga øst for Ystad passeres skibssætningen Ales sten. Den nordlige del af går gennem Brösarps backar.
 Öresundsleden: 172 km – strækker sig fra Utvälinge i nord til Löddeköpinge i syd.  En fritliggende del af Öresundsleden løber fra Foteviken til Falsterbokanalen.

Bag Skåneleden står Region Skåne, som har ansvaret for udviklingsspørgsmål vedrørende stien.  De 29 kommuner som stien passerer, har ansvaret for dens vedligeholdelse.  På vegne af regionen, har Stiftelsen Skånska Landskap blandt andet ansvaret for koordinering af kommunernes arbejde og kontakt til de besøgende.

Ekstern henvisning 
Skåneledens hjemmeside

Leden
BBH

BBH kan være et akronym for flere ting:

Virksomheder 

 Baltic Beverages Holding
 Bartle Bogle Hegarty
 Brown Brothers Harriman & Co.
 Bruce Barrymore Halpenny

Andet 

 Bispebjerg Hospital
Skarhult slott

Skarhults slott (før 1658 ) er et slot i Skarhults socken i Eslövs kommun, Skåne.

Slottet ligger i landsbyen Skarhult i det tidligere Froste Herred, ved Bråån ca. 15 km nordøst for Lund. Borgen blev bygget med tanke på eventuelle fjender.

Herregården i Skarholt var i middelalderen ejet af slægten Rosensparre, som også kaldte sig Skarholt. Johannes Nielsen af Skarholt nævnes allerede 1353. I 1560'erne byggede Steen Jensen Rosensparre til Skarholt et slot her. Da slægten uddøde i 1624 med Oluf Rosensparre til Skarholt, kom Skarholt til slægten Ruud og senere til Niels Trolle på Trolleholm (nu Holsteinborg). Dennes søn Corfitz Trolle solgte i 1661 Skarhult til greve Pontus Fredrik De la Gardie, hvis enke ejede godset til 1724. Det overgik da til hendes datters dattersøn, den da toårige greve Erik Brahe, som i 1756 blev halshugget. Hans søn, greve Magnus Fredrik Brahe, solgte i 1826 Skarhult til Kong Karl XIV Johan. Hans søn, Kong Oscar I solgte Skarhult til friherre Jules von Schwerin. En efterkommer, Carl Johan Frees von Schwerin, ejer i dag slottet.

Eksterne henvisninger 
 Sylve Åkesson: Om Skarhult slot  

Bygninger, konstruktioner og anlæg i Eslövs kommun
Slotte i Skåne
Byggnadsminnen i Skåne län
Skarhults kyrka

Skarhults kyrka (før 1658 ) er en landsbykirke i Skarhult i Skåne. Kirken hører under Lund Stift. Skarhults kyrka blev opført i slutningen af 1100-tallet i romansk stil.

Kirker i Skåne län
Parallelakkord

En parallelakkord er den akkord, der står overfor den pågældende akkord på kvintcirklen. En durakkords parralelakkord er således den akkord, der er en lille terts under.

Musikteori
Albo herred

Albo Herred () var et herred beliggende i det østlige Skåne. 

I herredet lå bl.a. Gladsax hus og herregårdene Svabesholm, Søstrupgård, Esperødgård, Torupgård og Kronevoldgård.

Største by er Kivik. Her ligger med Kivik-graven Nordens største bronzealdergrav.

Se også 
 Skånske herreder

Herreder i Skåne
Torna herred

Torna härad () var et herred beliggende i  Skåne. Herredet omfattede en stor del af Romeleåsen. I 1200-tallet stavedes det Thornæheret. Dalby ligger i herredet.

Se også 
 Skånske herreder

 
Herreder i Skåne
Skytts herred

Skytts herred (før 1658 ) var et herred beliggende i  Skåne.

Se også 
 Skånske herreder

 
Herreder i Skåne
Ljunits herred

Ljunits herred () var et herred beliggende i Malmøhus len i Skåne.

Se også 
 Skånske herreder

Herreder i Skåne
Herrestad herred

Herrestad herred (før 1658 ) var et herred beliggende i Skåne. 
I herredet lå bl.a. Krageholm slot og Högestad slot

Se også 
 Skånske herreder

 
Herreder i Skåne
Järrestad herred

Järrestad herred (før 1658 ) var et herred beliggende i  Skåne. Simrishamn ligger i herredet. Järrestad er en mindre kirkeby og sogn i Järrestad herred.

Se også 
 Skånske herreder
 Järrestad

Herreder i Skåne
Rönnebergs herred

Rønnebjerg Herred () var et herred beliggende i  Skåne. Købstaden Landskrona (), Landskrona Slot samt herregårdene Axelvold, Sirekøbing og Sæbyholm lå inden for herredet.

Se også 
 Skånske herreder

Herreder i Skåne
Onsjö herred

Onsjö herred (til 1658 ) var et herred beliggende i  Skåne, Sverige. 

I herredet lå bl.a. slottene Trollesholm slot (), Ellinge slot og Knutstorp borg ().

Se også 
 Skånske herreder

Herreder i Skåne
Harjager herred

Harjagers härad (før 1658 ) var et herred beliggende i  Skåne. Barsebäck slot () og Örtofta slot () ligger i herredet.

Se også 
 Skånske herreder

 
Herreder i Skåne
Kemotaksi

Kemotaksi (engelsk: Chemotaxis) er motile levende cellers evne til at bevæge sig hen mod eller væk fra kemiske stoffer, eller bevæge sig en bestemt retning i en koncentrationsgradient af et stof. Kemotaksi er den mest udbredte form for taksi, og er kritisk for encellede organismers overlevelse ved at opsøge føde og undgå giftstoffer, såvel som for flercellede organismers udvikling og immunforsvar.

Cellebiologi
Färs herred

Färs herred (før 1658 ) var et herred beliggende i  Skåne. Tingstedet var fra 1720'erne i Søbo, før det nævnes Brandsted.

Se også 
 Skånske herreder

Herreder i Skåne
Villand herred

Villand herred () var et herred beliggende i Skåne. Villand betyder formodentlig det våde land. Ifølge Danske Sagn af Evald Tang Kristensen (Bind IV s.7) skal herredet være opkaldt efter sagnsmeden Vølund, hvorfor dets våbenskjold også viser smedens værktøj, hammer og tang.

I herredet lå bl.a. Bäckaskog slot, Råbelöv slot, Karsholm slot og Lyngbygård samt byerne Åhus og Bromölla.

Se også 
 Skånske herreder

 
Herreder i Skåne
Islam and Terrorism: What the Qur'an Really Teaches About Christianity, Violence and the Goals of the Islamic Jihad

Islam and Terrorism: What the Qur'an Really Teaches About Christianity, Violence and the Goals of the Islamic Jihad () er en bog fra år 2000 af Mark A. Gabriel (pseudonym); en egyptiske forfatter og tidligere imam og professor på Al-Azhar universitetet. Bogen er skrevet på engelsk og oversat til norsk ("Islam og terrorisme").

Bogen beskriver hvad Gabriel ser som forbindelsen mellem koranen og voldelig jihad mod Vesten, begået af islamistiske terrorister. I bogen har forfatteren den pointe at voldelig jihadister ikke er perifære ekstremistiske individer, men derimod rationelle personer der agerer inden for rammerne mainstream islam. Bogen går også i detaljer omkring konflikten mellem islam og kristendommen og hvad dette har betydet for kristne mindretal i arabiske lande i form af undertrykkelse og forfølgese og hvilke konsekvenser det kan medøre for indbyggerne i Vesten.

Eksterne henvisninger 
 Afslører terrorismens rødder i islam , Anmeldelse i Udfordringen.dk
 Anmeldelse af teolog Jan Rantrud, Vårt Land, 13. december 2004 
 Engelsk version 
 Mark Gabriels officielle side om bogen  
 Prøvekapitler  

Litteratur om religion
Pagani (bilmærke)

Pagani er et bilmærke skabt i 1992 af argentineren Horacio Pagani og produceres i Italien.

Firmaet producerer supersportsvogne med et futuristisk udseende, der koster omkring 10-15 mio. kr., ekskl. afgifter.

Horacio Pagani arbejdede for Lamborghini, inden han blev selvstændig og skabte bilmærket med hjælp fra vennen Juan Manul Fangio. De tidligere modeller, hvilket inkluderer modeller fra Zonda-serien, benytter håndlavede motorer fra Mercedes-AMG. Som oftest er motoren en videreudviklet 7.3 liters AMG-motor, der oprindeligt lå i den sjældne Mercedes SL73 AMG.

I den nye Huayra bruger Pagani en 6.0 liters V12 fra AMG. Samme motor blev også brugt i den mere ekstreme Pagani Zonda R, en bil designet udelukkende til banekørsel.

Pagani-modeller

Eksterne henvisninger 
 Modeller

Bilmærker
Bilproducenter fra Italien
Etableret i 1992
Modena
Västra Göinge herred

Västra Göinge härad (før 1658 ) var et herred beliggende i Helsingborg len i det nordlige Skåne. Gønge udgjorde frem til 1637 ét herred, hvorefter der oprettedes Vester og Øster Gønge herreder. Under de svenske krige var Gønge centrum for de dansksindede snaphaner.

Se også 
 Skånske herreder

 

Herreder i Skåne
Östra Göinge herred

Östra Göinge härad (før 1658 ) var et herred beliggende i Helsingborg len i det nordlige Skåne. Gønge udgjorde frem til 1637 et herred, hvorefter der oprettedes Vester og Øster Gønge herreder. Herredet indgik  mellem 1719 og 31. december 1996  i Kristianstad len og er nu en del af Skåne len. Det  har et areal på 109.360 ha.

Herredet udgjorde sammen med Villand herred en domsaga og  med Västra Göinge herred et fögderi.

Under de svenske krige var Gønge centrum for de dansksindede snaphaner. Örkened ligger i herredet.

Sogne i herredet

Våben 
Herredets våben blev fastlagt den 14. december 1951.

Se også 
 Skånske herreder

 

Herreder i Skåne
Luggude herred

Luggude herred (før 1658 ) var et herred beliggende i Helsingborg len i det nordvestlige Skåne. 
I herredet ligger bl.a. Krapperup Slot, Kulla Gunnarstorp slot, Vram Gunnarstorp slot og Billesholm borgruin.

Se også 
 Skånske herreder

 
Herreder i Skåne
Södra Åsbo herred

Södra Åsbo herred (før 1658 ) var et herred beliggende i Helsingborg len i det nordvestlige Skåne. 

I Sønder Asbo Herred var bl.a. byerne Stenested () og Sønderslev () samt herregården Tommerup.

Se også 
 Skånske herreder

Herreder i Skåne
Hjedding Mejerimuseum

Hjedding Mejerimuseum ligger lidt syd for Ølgod i Sydvestjylland. Det hører under Museet for Varde By og Omegn. Ved indvielsen af mejeriet d. 10. juni 1882 var det verdens første andelsmejeri.

Udformningen af mejeriets vedtægter blev grundstammen i mange andre andelsforetagender, og gårdejernes ide fik vidtrækkende konsekvenser for dansk landbrug.

Her startede andelsbevægelsen, der siden fik stor betydning for landbruget.

Hjedding Andelsmejeri fremstår, som da det blev taget i brug og viser i al sin enkelthed, hvorledes den lille, originale Maglekilde-centrifuge og smørkernen, begge drevet af en dampmaskine, revolutionerede dansk mejeridrift.

Maglekilde-centrifugen blev opfundet af værkfører L. C. Nielsen ansat på Maglekilde Maskinfabrik. 

2007 blev Hjedding Andelsmejeri udpeget som nationalt industriminde af Kulturarvstyrelsen.

Eksterne henvisninger 
 Hjedding Mejerimuseum under Museet for Varde By og Omegn
 Hjedding Mejerimuseum på Kulturarvsstyrelsens hjemmeside
 Maglekilde-centrifugen
 25fantastiske industrier – Kulturarvsstyrelsens hjemmeside

Vardemuseerne
Virksomhedshistorie
Ølgod
Etableret i 1882
Andelsbevægelsen
Bjäre herred

Bjäre herred (før 1658 ) var et herred beliggende i Helsingborg len i  Skåne. Båstad ligger i herredet.

Se også 
 Skånske herreder

Herreder i Skåne
Vårt Land (norsk avis)

Vårt Land er et kristent dagblad, som udkommer i Oslo men har hele Norge som publikum. Avisen blev etableret i 1945 af blandt andre forfatteren Ronald Fangen.

Vårt Land har som grundlag (2004) at være: "En uafhængig avis for mennesker som ønsker at læse om det væsentligste som sker, og om troens rolle i dette. Avisen skal forvalte kristen tro og tanke, og bidrage til at dette præge samfundet og menneskers liv og valg."

Vårt Land modtog omkring 31 mio. norske kroner i pressestøtte i 2003.

Avisen publicerer artikler på både bokmål og nynorsk.

Den nuværende chefredaktør er Helge Simonnes. Mediehuset Vårt Land overtog i 1989 Programbladet fra NRK.

Redaktører 
Denne liste er foreløbigt ufuldstændig. Hvis du ved mere, kan du hjælpe Wikipedia ved at udvide den. Husk referencer.

 Bjarne Høye (1945 - 1967)
 Håkon Fredrik Breen (1969 - 1973)
 Thor Bjarne Bore og Gisle Hollekim (1974 - 1983)
 Hans Erik Matre og Gisle Hollekim (1983 - 1985)
 Hans Erik Matre og Helge Kjøllesdal (1985 - 1989)
 Åge Petter Christiansen og Helge Kjøllesdal (1989 - 1990)
 Åge Petter Christiansen og Erling Rimehaug (konst.) (1990 - 1991)
 Helge Simonnes og Helge Kjøllesdal (konst.) (1991 - )
 Helge Simonnes og Jon Magne Lund
 Helge Simonnes ( - 2016)
 Åshild Mathisen (2016-2018)
 Alf Gjøsund (konst.) (2018-2019)
 Bjørn Kristoffer Bore (2019–)

Oplag 
Bekræftet nettooplag – fra norske Mediebedriftenes Landsforening:

Referencer

Eksterne henvisninger 
 Vårt Lands netavis
 Vårt Land
 Verdidebatt.no
 "Historien om Vårt Land"

Aviser fra Norge
Etableret i 1945